**TAURAGĖS LOPŠELIO-DARŽELIO ,,KODĖLČIUS“**

**DIREKTORĖS LINOS KYMANTIENĖS**

**2020 METŲ VEIKLOS ATASKAITA**

2021 m. sausio 15 d.Nr.1

Tauragė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2020 m. įstaiga įgyvendino 2019-2022 m. strateginį planą, patvirtintą 2019 m. sausio 11 d. direktoriaus įsakymu Nr. V-4.  **Lopšelio-darželio ,,Kodėlčius“ vizija –** laimingo vaiko darželis. **Misija –** teikti kokybiškas ikimokyklinio ugdymo paslaugas, tenkinti vaiko prigimtinius, socialinius, pažintinius, saviraiškos poreikius, glaudžiai bendradarbiaujant su šeima ir socialiniais partneriais.  Vadybiniai siekiai 2020 m. buvo orientuoti į ugdymo kokybės gerinimą, pedagogų kvalifikacijos tobulinimą, švietimo pagalbos sistemos optimizavimą, socialinio-emocinio ugdymo plėtojimą. Šiems prioritetams įgyvendinti 2020 m. buvo numatyti 3 tikslai ir 8 uždaviniai. Kai kurie uždaviniai nebuvo pilnai įvykdyti dėl karantino sąlygų. Tačiau pasiekti reikšmingi švietimo paslaugų kiekybiniai ir kokybiniai pokyčiai. Įstaigoje veikė 12 ikimokyklinio ugdymo grupių, kuriose ugdomi 227 vaikai. Dirbo 50 darbuotojų. Visos grupės 2020 m. (pirmą kartą!) buvo sukomplektuotos pagal higienos normą, o tai turėjo teigiamą pokytį ne tik vaikų sveikatai, bet ir ugdymo kokybei.  **Metinio plano įgyvendinimo kryptys ir svariausi rezultatai.**   1. **Tikslas – ugdymo kokybės ir pagalbos vaikui, šeimai užtikrinimas.**   Pasiekti rezultatai ir pokyčiai:   * parengtas naujas Vaikų pažangos ir pasiekimų vertinimo sistemos aprašas ( įvertinimas vyksta pusmečiais, daugiau dėmesio individualiam vertinimui); * pilnai įgyvendintas STEAM veiksmų planas (pokytis: ugdymo procese buvo aktyviau diegiami inovatyvūs metodai ir jame vyrauja patyriminio ugdymo paradigma); * vyko 13 respublikinių, 4 rajoniniai projektai, pravesta 12 tradicinių ir netradicinių renginių (įgyvendinta 50 proc. numatytų priemonių); * atliktas veiklos kokybės įsivertinimas tema ,,Pagalba specialiųjų poreikių vaikui“, kurio metu nustatyta, jog 88 proc. tėvų, turinčių spec. poreikių vaiką, yra patenkinti ugdymu darželyje. Tačiau išsiaiškinta, jog darželyje trūksta 2,75 et. pagalbos specialistų; numatytos rekomendacijos, kurios bus įgyvendintos 2021 m. * 70 proc. įgyvendintas fizinio aktyvumo skatinimo planas. Nors kai kurie renginiai neįvyko dėl pandemijos ir karantino sąlygų, tačiau didžioji dalis renginių organizuota gryname ore, o tai gerino vaikų fizinę sveikatą. * logopedo pagalba teikta 44 vaikams; * parengtas Nuotolinio darbo tvarkos aprašas (pirmą kartą ugdymo veiklos kovo, gegužės mėn. buvo organizuotos nuotoliniu būdu, tai sudarė sąlygas nenutraukti ugdymo proceso karantino metu ir tuo pačiu patobulino pedagogų IKT įgūdžius).  1. **Tikslas – aukštos mokytojų kompetencijos ir kultūros, nuolatinio mokymosi ir profesinio tobulėjimo siekimas.**   Pasiekti rezultatai ir pokyčiai:   * pedagogai kvalifikaciją tobulino nuotoliniuose mokymuose ir seminaruose (90 proc.). Didžioji dalis mokymų skirta vaikų socialiniam-emociniam intelektui ugdyti bei mokytojų emocinei savijautai gerinti. Atlikto tyrimo 2020 m. ir ankstesnių rezultatų pokyčių analizė parodė, jog pagerėjo vaikų emocinis-psichologinis saugumas darželyje (nuo 65 proc. iki 90 proc.); * 2 pedagogės dalyvavo 96 val. mokymuose pagal Nacionalinės švietimo agentūros projektą ,,Inovacijos vaikų darželyje.“ Programos kodas 09.2.1-ESFA-V-726. Kursų metu buvo apmokytos dirbti su inovatyviais metodinės medžiagos priemonių rinkiniais, juos išbandė ir diegė ugdymo procese. Pasidalinta 7 atviromis veiklomis su respublikos pedagogais; * organizuota atvirų durų diena VŠĮ Kauno kolegijos studentams, kurios metu pasirašyta bendradarbiavimo sutartis su šia įstaiga, 2 studentės atliko stebėjimo ir pedagoginę praktiką lopšelyje-darželyje; praktikai vadovavo ir ją vertino patyrę įstaigos pedagogai-mentoriai; * įgyvendintas atestacijos planas 2020 m., 1 pedagogas įgijo aukštesnę – metodininko kvalifikaciją; * ikimokyklinio ugdymo mokytoja - metodininkė deleguota atlikti kitos įstaigos pedagogo kompetencijų vertinimą.  1. **Tikslas – saugios, jaukios, modernios aplinkos kūrimas.**   Pasiekti rezultatai ir pokyčiai:   * įkurtos naujos erdvės kieme: pastatytas kupolas STEAM veikloms organizuoti, įrengti 2 ,,Kūlverstuko“ kalneliai. Tai sudarė sąlygas įdomesnei ir įvairesnei veiklai kieme, įveiklintos STEAM priemonės; * įrengtos naujos erdvės patalpose: ilgajame koridoriuje pakabintos 4 sensorinės sienelės (taip ugdymui efektyviai išnaudojamos papildomos lopšelio-darželio erdvės); * įsteigta nauja grupė ikimokyklinio amžiaus vaikams: atliktas remontas, aprūpinta baldais ir ugdymo priemonėmis. Tai padidino ugdymo prieinamumą ankstyvojo amžiaus vaikams; * pastato išorės sienų apšiltinimas, koridoriaus sienų ir grindų atnaujinimas, papildomo minkšto inventoriaus įsigijimas, langų apsaugų nuo saulės įrengimas miegamųjų patalpose – visi šie atlikti darbai pagerino darbo ir ugdymo sąlygas, suteikė daugiau komfortiškumo darbuotojams, vaikams; užtikrino saugumą ir jaukumą. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1.Pagrindiniai praėjusių metų veiklos rezultatai.**

|  |  |  |  |
| --- | --- | --- | --- |
| Metų užduotys  (toliau-užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Gerinti ugdymo(si) kokybę | Aukštesni vaikų ugdymosi pasiekimai.  Vykdoma individualios vaikų pažangos stebėsena. | Mokslo metų pabaigoje ne mažiau kaip 85 proc. vaikų pasieks amžiaus tarpsnį atitinkančią brandą.  Iki 2020-09-01 parengtas vaiko individualios pažangos ir pasiekimų stebėsenos tvarkos aprašas. | Parengtas ir direktoriaus 2020 m. rugpjūčio 7 d. įsakymu Nr.V-106 patvirtintas ,,Tauragės lopšelio-darželio ,,Kodėlčius“ vaikų pažangos ir pasiekimų vertinimo sistemos aprašas“, kuris orientuotas į individualius vaiko pasiekimus ir jų vertinimą 2 kartus per metus (pusmečiais) bei kasdieninėje veikloje. Numatytas spec.poreikių vaikų individualus vertinimas.  Pagal 2020 m. II pusm. pasiekimų įvertinimus 95 proc. vaikų pasiekė amžiaus tarpsnį atitinkančią brandą. |
| 1.2.Kurti sveiką ir saugią įstaigos fizinę-emocinę aplinką | Nuosekli ir sisteminga fizinio aktyvumo skatinimo bei sveikos gyvensenos veikla.  Emocinės aplinkos stebėsena ir gerinimas. | Fizinio aktyvumo skatinimo plano 2020 metams įgyvendinimas (70 proc.).  Organizuotos 5 sveikatingumo veiklos per metus.  Vykdomos 2 prevencinės programos.  Iki 2020-12-01 atliktas įstaigos mikroklimato tyrimas. Išvadų ir rekomendacijų įgyvendinimas. | Dėl karantino sąlygų fizinio aktyvumo planas buvo įgyvendintas 70 proc. Vyko respublikinis projektas ,,Futboliukas“, ,,Mažųjų žaidynių“ I etapas, kūno kultūros stebėsena ir analizė, Judumo savaitė ,,Mažųjų žygis“.  Organizuotos sveikatingumo veiklos: projektas ,,Sveikatos takeliu 2020“, respublikinis projektas ,,Sveikas kaip ridikas“, bendradarbiauta su Visuomenės sveikatos biuru ir pravesti kineziterapiniai užsiėmimai ,,Aktyviam gyvenimui sakome – taip“.  Vykdomos integruotos į ugdymo turinį 2 prevencinės programos.  2020 m. gruodžio mėn. atliktas įstaigos mikroklimato tyrimas, kurio rezultatai atskleidė, jog 98 proc. tėvų yra patenkinti emociniu klimatu darželyje ir mano , kad jų vaikai jaučiasi saugiai, nes dirbantis personalas elgiasi pagarbiai tiek su vaiku, tiek su tėvais. 77 proc. darbuotojų taip pat teigiamai įvertino įstaigos mikroklimatą.  Fizinei-emocinei pedagogų būklei pagerinti inicijavau 40 val. mokymus ,,Pedagogų streso valdymo ypatumai“ |
| 1.3.Stiprinti mokytojų gerosios patirties sklaidą ir kolegialų mokymąsi. | Organizuojamas sąmoningas ir kryptingas mokytojų mokymasis. Mokytojai mokosi drauge ir vieni iš kitų. Gerėja ugdymo veiklų kokybė. | Iki 2020-12-01 suorganizuotos 2 atviros veiklos per metus ir 1 metodinis susirinkimas, skirtas pasidalijimui gerąja patirtimi su kolegomis įstaigoje.  Iki 2020-12-01 organizuoti dveji mokymai mokytojams.  Nuo 2020-02-01 iki 2020-12-31 suorganizuotos atvirų durų dienos Kauno kolegijos studentams bei sudarytos sąlygos atlikti stebėjimo praktikas (pagal bendradarbiavimo sutartį). | Per metus nuotoliniu būdu buvo organizuota 1 logopedo atvira veikla bei 7 filmuotas veiklas pristatė 2 pedagogės respublikos mokytojams projekto ,,Inovacijos vaikų darželyje“ metu.  2020 m. gruodžio mėn. vyko virtualus Mokytojų tarybos posėdis, kurio metu 15 pedagogų pasidalijo gerąja patirtimi tema ,,STEAM integravimas į ugdomąją veiklą“  Visi pedagogai aktyviai dalyvavo mokymuose ir seminaruose, per metus išklausyta 2480 val., t.y. 413 d.(vienam pedagogui ~15 d.) Didžioji dalis (90 proc.) seminarų ir mokymų vyko nuotoliniu būdu.  Visos šios priemonės leido pagerinti ugdymo kokybę.  2020 m. vasario mėn. organizuota atvirų durų diena VŠĮ Kauno kolegijos II kurso studentams, pasirašyta bendradarbiavimo sutartis. 2 kolegijos studentės atliko stebėjimo bei pedagoginę praktikas. |
| 1.4.Modernizuoti ugdymo erdves įstaigos viduje ir lauke. | Naujų edukacinių erdvių kūrimas.  STEAM priemonių įveiklinimas | Iki 2020-09-01 sukurta 1 nauja erdvė įstaigos patalpose: koridoriuose ir/ar laiptinėse.  Iki 2020-10-31 įengta 1 nauja erdvė kieme, skirta fiziniam aktyvumui skatinti.  Iki 2020-12-01 įkurta 1 erdvė specialiųjų poreikių vaikams.  Iki 2020-12-31 sukurtas ir įgyvendintas lopšelio-darželio STEAM veiksmų planas. | 2020 m. balandžio mėn. po koridoriaus remonto darbų įrengtos 4 sensorinės sienelės su įvairiomis užduotimis  (tai veiklos zona skirta spec.poreikių vaikams).  Spalio mėn. kieme įrengti ,,Kūlverstukų“ kalneliai (laipiojimo kopetėlės ant 2-iejų kalnelių).  Birželio-liepos mėn. kieme pastatytas kupolas ,,STEAM laboratorija“, organizuotos vaikų tyrinėjimų ir eksperimentų, konstravimo veiklos pagal patvirtintą grafiką.  Spalio mėn. pradėta įrenginėti patalpa spec.poreikių vaikams, tačiau nustačius prioritetus, jog labai trūksta vietų darželyje 2-3 m. vaikams, įrengta nauja ikimokyklinio ugdymo grupė.  STEAM veiksmų planas įgyvendintas pilnai: išklausytas seminaras ,,STEAM panaudojimo galimybės ikimokykliniame amžiuje“, įsigyta priemonių šiai veiklai vykdyti, įrengta kieme laboratorija, pateikta paraiška Nacionalinei švietimo agentūrai dėl inovacijų taikymo darželyje, nupirkta grupėms knygų ,,Eksperimentai kiekvienai dienai“, pedagogai dalyvavo respublikinėje akcijoje ,,Kūrybinė STEAM savaitė vaikų darželyje“. |

1. **Užduotys, neįvykdytos ar įvykdytos iš dalies dėl nenumatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |

1. **Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys/veiklos | Poveikis švietimo įstaigos veiklai |
| 3.1.Įsteigta nauja ikimokyklinio ugdymo grupė (specialistų kabinetų patalpos pertvarkytos, atlikti remonto darbai, įsigyta inventoriaus bei ugdymo priemonių) | Į naująją grupę ,, O PA PA“ priimta 12 vaikų, įdarbinta 1,5 et. pedagogų ir 1 mokytojo padėjėjas. Taip padidintas ugdymo paslaugų prieinamumas ankstyvojo amžiaus vaikams. |
| 3.2.Direktoriaus inicijuotas paraiškos pateikimas Nacionalinei švietimo agentūros projektui ,,Inovacijos vaikų darželyje“ pagal priemonę kodu 09.2.1. ESFA-V-726 ,,Ugdymo turinio tobulinimas ir naujų mokymo formų kūrimas ir diegimas“ | Pasirašytos trišalės sutartys su Nacionaline švietimo agentūra, 2 pedagogėms organizuoti 96 val. mokymai, kurių tikslas – gerinti ikimokyklinio ugdymo praktiką skatinant pokyčius švietimo įstaigų veikloje. Pedagogai išbandė naujus metodinės medžiagos rinkinius. |
| 3.3. Įgyvendinti:LR Sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. Nr.V-1487 sprendimo ,,Dėl ikimokyklinio ir priešmokyklinio ugdymo organizavimo būtinų sąlygų“ bei LR Švietimo, mokslo ir sporto ministerijos ,,Dėl švietimo veiklų karantino laikotarpiu“ reikalavimai. | Visų reikalavimų buvo laikomasi, pažeidimų nenustatyta. Tokią išvadą po patikrinimo pateikė Nacionalinio visuomenės sveikatos centro prie sveikatos apsaugos ministerijos Tauragės departamentas: ,,Karantino režimo laikymosi ir (ar) valstybės lygio ekstremaliosios situacijos likvidavimo ir pasekmių šalinimo priemonių laikymosi kontrolės rezultatų aktas“ Nr.7-12 15.3.2 (2021 – 01) |
| 3.4.Dalyvavimas tarptautinėje inovacijų parodoje ,,BETT“ Londone. | Mokytojų tarybos posėdyje pasidalinau idėjomis iš ,,BETT“ parodos apie informacinių technologijų naujausius produktus, išteklius ir gerąją patirtį, inovacijas ikimokykliniame ugdyme. |

1. **Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

1. **Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1-nepatenkinamai  2-patenkinamai  3-gerai  4-labai gerai |
| 5.1.Informacijos ir situacijos valdymas atliekant funkcijas | 1□ 2 □ 3 □ 4□ |
| 5.2.Išteklių (žmogiškųjų, laiko ir materialinių) paskirstymas | 1□ 2 □ 3 □ 4□ |
| 5.3. Lyderystės ir vadovavimo efektyvumas | 1□ 2 □ 3 □ 4□ |
| 5.4.Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2 □ 3 □ 4□ |
| 5.5.Bendras įvertinimas (pažymimas vidurkis) | 1□ 2 □ 3 □ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

1. **Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1.Visos užduotys įvykdytos ir viršijo kai kuriuos vertinimo rodiklius | Labai gerai ☒ |
| 6.2.Užduotys iš esmės įvykdytos arba viena neįvykdyta pagal sutartus vertinimo rodiklius | Gerai □ |
| 6.3.Įvykdyta ne mažiau kaip pusė užduočių pagal sutartus vertinimo rodiklius | Patenkinamai □ |
| 6.4.Pusė ir daugiau užduotys neįvykdytos pagal sutartus vertinimo rodiklius | Nepatenkinamai □ |

1. **Kompetencijos, kurias norėtų tobulinti**

|  |
| --- |
| 7.1.Lyderiavimo kompetencija: mokėjimas vadovauti komandai. |
| 7.2.Ugdymo kokybės analizė ir valdymas. |

Direktorė Lina Kymantienė 2021-01-15